Publication: Magyar Közlöny
Issue: MK-2010-34 (Year: 2010, Number: 34)
Era: contemporary
Section: arról, hogy támogatás elnyerése esetén a pénzforgalom lebonyolításáról szóló 18/2009. (VIII. 6.) MNB rendelet
Paragraph Index: 880

(3) Ha a támogatott tevékenység beruházás, a beruházással létrehozott vagyonra nézve – amennyiben az a kérelmezõ tulajdonába vagy vagyonkezelésébe kerül – a miniszter jogosult a támogatási szerzõdésben meghatározni azt az idõpontot, ameddig az csak a miniszter elõ ze tes jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegeníthetõ el, adható bérbe vagy más használatába, vagy terhelhetõ meg. A miniszter a jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a kérelmezõ helyébe – részleges elidegenítés esetén a kérelmezõ mellé –, bérbe vagy más módon történõ használatba adás esetén – e jogviszony fennállásának idejére – a kérelmezõ mellé a támogatási szerzõdésbe lépjen be, vagy a kötelezettségek átvállalásáról egyoldalú nyilatkozatot tegyen.

Source: https://magyarkozlony.hu/hivatalos-lapok/66031d1d7e8f303e3d1ecc5d032a8ca458f1d75c/dokumentumok/6640273c4bf5592afa3939e6e9d2e3cfbe90b9f2/letoltes